
	
	ОБЩИНА  СТРАЛДЖА ,  ОБЛАСТ   ЯМБОЛ
гр.Стралджа, ул.”Хемус” №12, тел.04761/64-64,факс:64-65,
e-mail:straldjainf@yahoo.com



	ПРОЕКТ!


НАРЕДБА
№ 12
ЗА ОПРЕДЕЛЯНЕ РАЗМЕРА НА МЕСТНИТЕ ДАНЪЦИ НА ТЕРИТОРИЯТА НА ОБЩИНА СТРАЛДЖА












ПРОЕКТ ЗА РЕШЕНИЕ
І.Изменя и Допълва Наредба  за определяне размера на местните данъци на територията на община Стралджа по следния начин:
         Глава втора-Местни данъци
         Раздел І-Данък върху недвижимите имоти

           В. чл.7, ал.1 се правят следните изменения:
  Било: „С данък върху недвижимите имоти се облагат разположените на територията на страната поземлени имоти, сгради и самостоятелни обекти в сгради в строителните граници на населените места и селищните образувания, както и поземлените имоти извън тях, които според подробен устройствен план имат предназначението по чл.8, т. 1 от Закона за устройство на територията и след промяна на предназначението на земята, когато това се изисква по реда на специален закон.”
            Става: „С данък върху недвижимите имоти се облагат разположените на територията на страната сгради и самостоятелни обекти в сгради, както и поземлените имоти, разположени в строителните граници на населените места и селищните образувания, и поземлените имоти извън тях, които според подробен устройствен план имат предназначението по чл. 8, т. 1 от Закона за устройство на територията и след промяна на предназначението на земята, когато това се изисква по реда на специален закон. ” 
         В. чл.10, ал.1 и ал.2 текста „ от 1 март” се заличава.
          
         В чл.13. се правят следните промени:
Било: Размерът на данъка върху недвижимите имоти се определя в размер:
· за жилищни имоти в размер 2,0 на хиляда;
· за нежилищни имоти в размер 2,5 на хиляда 
върху данъчната оценка на недвижимия имот.
Става: Размерът на данъка върху недвижимите имоти се определя в размер:
· за жилищни имоти в размер 2,0 на хиляда;
· за нежилищни имоти в размер 2,0 на хиляда 
върху данъчната оценка на недвижимия имот.

          В. чл.15, ал. 4 изречение второ се променя по следния начин:
           Било: „В тези случаи служителят на общинската администрация може да ползва и вещи лица.”
            Става: „Данъчната оценка се определя от служител на общинската администрация и при наличие на счетоводни данни, определени в нарушение на приложимото счетоводно законодателство. Определянето на данъчната оценка се извършва по реда на Данъчно-осигурителния процесуален кодекс.”
Раздел ІІ-Данък върху наследствата

           Чл.30 , ал.2 се отменя.
         Раздел ІІІ-Данък при придобиване на имущества по  дарение и по възмезден начин
            В чл.32, ал.4 се правят следните изменения: 
           Било: „Алинея 1 не се прилага за моторни превозни средства, които не са регистрирани за движение в страната.” 
Става: „Алинея 1 не се прилага за моторни превозни средства, придобити преди първоначалната им  регистрация за движение в страната.”
           В чл.37 се създават нови ал.3 и 4: 
           „(3) При безвъзмездно придобиване на имущество, с изключение на случаите по ал. 2, лицата, получили имущество, подават декларация за облагането му с данък и заплащат данъка в двумесечен срок от получаването му.”
           „(4) Декларация по ал. 3 не се подава в случаите по чл. 44, ал. 5 и 6 от ЗМДТ и чл. 48, ал. 1, т. 5, 6, 8 и 9 от ЗМДТ, както и за получени и предоставени дарения от юридически лица с нестопанска цел за осъществяване на общественополезна дейност.”
          Раздел ІV-Данък върху превозните средства
    В чл.40,ал.2,се създава нова т.5
  „5. са налице основания за ползване на данъчни облекчения по чл. 59, ал. 4 от ЗМДТ.”
            В. чл.40, ал. 3, изречение трето се изменя по следния начин:
            Било: „При придобиване на превозно средство по наследство декларацията се подава в срока по чл. 32.” 
             Става: „При придобиване на превозно средство по наследство декларацията се подава в срока по чл. 32, като в случай че същата не е подадена в посочения срок, служител на общинската администрация образува служебно партида за превозното средство въз основа на данните, налични в общината и в регистъра на населението.”
             В чл.46 , ал.3 се правят следните изменения:
            Било: „Заплащането на данъка е условие за редовност при годишния технически преглед на превозното средство. Заплащането на данъка се удостоверява с представяне на издаден или заверен от общината документ.”
            Става: „Заплащането на данъка е условие за редовност при периодичния технически преглед на превозното средство. Заплащането на данъка се удостоверява със:
1. проверка чрез автоматизиран обмен на информация между информационната система за електронно регистриране на извършените периодични прегледи на пътни превозни средства, поддържана от Министерството на транспорта, информационните технологии и съобщенията, и:
а) системата за обмен на информация, поддържана от Министерството на финансите в изпълнение на чл. 5а, или
б) съответната система за администриране на местни данъци и такси на общината, или
2. представяне на издаден или заверен от общината документ.”

         Раздел V - Патентен данък
      
       В чл.48, ал.1, т.2 след думите „на регистрация” се добавя „при доставки на услуги по чл.97а и”.  
        
        Раздел VІ - Туристически данък

 В. чл.58 се правят следните изменения: 
 Ал.2 се променя така:
Било: (2) Размерът на дължимия данък се определя съгласно чл. 61 с, ал. 2, от Закона за местни данъци и такси.
          Става: (2) Размерът на дължимия данък за календарния месец се определя от служител на общинската администрация въз основа на данни от Единната система за туристическа информация, поддържана от Министерството на туризма, като броят на предоставените нощувки за месеца се умножи по размера на данъка по ал. 1.
          Създава се нова ал.3 и 4:
          (3) Министерството на туризма непосредствено след изтичане на календарния месец, както и след изтичане на текущата година, предоставя автоматизирано по електронен път на Министерството на финансите необходимите данни от Единната система за туристическа информация чрез системата за обмен на информация, поддържана в изпълнение на чл. 5а от ЗМДТ.
          (4) Данните по ал. 3 се предоставят от Министерството на финансите на общините в срок до три дни след получаването им от Министерството на туризма:
           1. чрез изградена и функционираща автоматизирана връзка между системата за обмен на информация, поддържана от Министерството на финансите в изпълнение на чл. 5а от ЗМДТ, и софтуерния продукт за администриране на местните данъци и такси на съответната община, или
           2. чрез предоставен оторизиран достъп на съответната община до получената информация от Единната система за туристическа информация.
          Досегашната ал.3 става ал.5 и се променя така:
Било: (3) Данъкът се внася в сроковете по чл. 61 с, ал. 3 от Закона за местни данъци и такси. 
           Става: (5) Данъкът се внася в сроковете по чл. 61 с, ал. 7 от Закона за местни данъци и такси.
         В Приложение № 2 към чл.56. - ВИДОВЕ ПАТЕНТНИ ДЕЙНОСТИ И ГОДИШНИ РАЗМЕРИ НА ДАНЪКА
Текста на дейност  „1. Места за настаняване с не повече от 20 стаи - данъкът се определя за стая според местонахождението на обекта :” се променя на   „1. Места за настаняване с не повече от 20 стаи, категоризирани една или две звезди или регистрирани по Закона за туризма - данъкът се определя за стая според местонахождението на обекта :”                                   

